
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 18 septembrie 2007
Nr.29/296
RAPORT

asupra cererii de reexaminare a Legii pentru completarea art. 10 din 

Legea învăţământului nr. 84/1995, republicată
(PLx.116/2007)

1. În conformitate cu prevederile art. 135 din Regulamentul Camerei Deputaţilor, republicat, cu adresa nr. PL.x.116/2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, cererea de reexaminare a Legii pentru completarea art. 10 din Legea învăţământului nr. 84/1995, republicată (PLx.116/2007).
Obiectul de reglementare al propunerii legislative îl reprezintă facilitarea accesului la educaţie a tinerilor capabili de performanţă ce provin din mediul rural, din familii a căror venituri se situează sub o treime din salariul minim brut pe economie. Propunerea vizează selecţionarea a câte 25 de elevi pentru fiecare an şcolar de către inspectoratele şcolare judeţene care să se bucure de şcolarizare în unităţi de învăţământ de prestigiu şi să dispună de un ajutor material adecvat oferit prin instituirea bursei şcolare „Guvernul României”.

2. Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, Camera Deputaţilor este prima Cameră sesizată.

3. În raport de obiectul şi conţinutul său, Legea supusă reexaminării face parte din categoria legilor organice, potrivit prevederilor art.73 din Constituţia României, republicată.

5. La lucrările Comisiei au fost prezenţi 21 deputaţi, din totalul de 25 membri ai Comisiei.


6. În urma dezbaterii, în şedinţa din 5 septembrie 2007, Comisia, a hotărât, cu votul unanim al celor prezenţi modificarea textului adoptat îniţial de Parlament, cu următoarele amendamente:
	Nr.

crt.
	Text adoptat iniţial de Parlament
	Text propus de Comisie în urma reexaminării
	Motivare

	1.
	Titlul Legii: Lege pentru completarea art. 10 din Legea învăţământului nr. 84/1995, republicată

	Titlul Legii: Lege pentru completarea art. 10 din Legea învăţământului nr. 84/1995

	Respectarea normelor de tehnică legislativă


	2.
	Art.I La articolul 10 din Legea învăţământului nr. 84/1995, republicată în Monitorul Oficial al României, Partea I, nr.606 din 10 decembrie 1999, cu modificările şi completările ulterioare, după alineatul (4) se introduc cinci alineate noi, alin.(41)-(45), cu următorul cuprins:
“(41) Inspectoratele şcolare judeţene sau al municipiului Bucureşti selecţionează în fiecare an şcolar câte 25 de elevi capabili de performanţă, absolvenţi ai clasei a IV-a, proveniţi din mediul rural şi ale căror familii au venituri pe membru de familie sub o treime din salariul minim brut pe economie.

(42) Selecţia elevilor se face de către specialiştii centrelor judeţene de asistenţă psihopedagogică, pe baza unei metodologii elaborate de către Ministerul Educaţiei, Cercetării şi Tinerertului.

(43) Elevii selecţionaţi potrivit prevederilor alin.(41) vor fi şcolarizaţi în unităţi de învăţământ de prestigiu, stabilite de inspectoratul şcolar judeţean sau al municipiului Bucureşti.
(44) Pentru elevii selecţionaţi se instituie bursa şcolară prin Ministerul Educaţiei, Cercetării şi Tineretului. Cuantumul bursei şcolare se stabileşte prin hotărâre a Guvernului, bursa fiind destinată acoperirii cheltuielilor de cazare, masă şi şcolare, şi indexându-se anual.

(45) Bursa şcolară se acordă anual, pe baza evaluării realizate de inspectoratul şcolar judeţean sau al municipiului Bucureşti.”
	Art.I După alineatul 4 al articolului 10 din Legea învăţământului nr.84/1995, republicată în Monitorul Oficial al României, Partea I, nr.606 din 10 decembrie 1999, cu modificările şi completările ulterioare se introduc 4 noi alineate, alin. (41)-(44) cu următorul cuprins: 
„(41) Inspectoratele Şcolare Judeţene selecţionează în fiecare an şcolar câte 25 de elevi capabili de performanţă, absolvenţi ai clasei a IV-a, proveniţi din mediul rural, ale căror familii au venituri pe membru de familie sub o treime din salariul de bază minim brut pe ţară garantat în plată.

(42) Selecţia elevilor se face de către specialiştii de la Centrul Judeţean de Asistenţă Psihopedagogică, în baza unei metodologii elaborate de Ministerul Educaţiei, Cercetării şi Tineretului, aprobată prin ordin al ministrului.
Autor: deputat Ferenc Asztalos 

(43) Elevii selecţionaţi potrivit prevederilor alin. (41) vor fi şcolarizaţi în unităţi de învăţământ de prestigiu stabilite de Inspectoratul Şcolar Judeţean.
Autor: deputat Ferenc Asztalos 

(44) Pentru elevii selecţionaţi se instituie bursa şcolară „Guvernul României” acordată prin Ministerul Educaţiei, Cercetării şi Tineretului şi finanţată de la bugetul de stat. Cuantumul bursei şcolare se stabileşte prin hotărâre a Guvernului fiind destinată acoperirii cheltuielilor de cazare, masă şi a celor şcolare, indexându-se anual.”
Autor: deputat Ferenc Asztalos 
Se elimină
	Respectarea normelor de tehnică legislativă
Respectarea normelor de tehnică legislativă. Pentru o exprimare corectă.
Este necesară redarea în extenso a abrevierii „CJAPP”, deoarece este la prima folosire.

Pentru o formulare  corectă.

Este necesar să se specifice sursa de finanţare.



	3. 
	Art.II Prezenta lege intră în vigoare începând cu anul şcolar 2007-2008.
	Art.II Prezenta lege intră în vigoare începând cu anul şcolar 2008-2009.
	Evitarea retroactivităţii prevederilor legislative.


                PREŞEDINTE,

